Maine

Maine es un stato del Statos Unite de America.

Historiahttps://maineanencyclopedia.com/timeline-of-maine-history-02-exploration-and-early-european-settlement/ https://www.maine.gov/sos/kids/about/history

Le habitantes original del area esseva nativos american. Francia e Anglaterra ambe tentava establir villages in le area, e negotiava con le nativos. Postea le maladias del europeos causava que le grande parte del nativos moriva de 1616 a 1619. Le pisca del costa sempre esseva bon pro le economia del Maine.

Francia persuadeva le nativos attaccar colonos in le area durante le Guerra Franco-indigene (1754-1763), sed Anglaterra ganiava le victoria. Le colonia de Massachusetts comprava partes del area e vendeva o dava illos al colonos, e le area esseva considerate un parte del Massachusetts. Durante le Revolution American (1775-1781) le habitantes del area, multo discontente pro le taxas del governamento anglese, combatteva pro le Statos Unite, attaccante ambe soldatos al sud e in Canada.

Le practica del sclavitude causava le legislatura del SUA facer un lege, cognoscite como le "Compromisso de Missouri", le qual requireva que esseva un numero equal del statos pro e contra sclavitude. Pro Missouri devenir un stato plen del union, il esseva necesse que Maine deveniva un stato separate de Massachusetts; isto occurreva in 1820. In 1839 un guerra quasi erumpeva inter Britannia e le SUA super le frontiera del nord de Maine, sed illo esseva determinate per le Tractato Webster-Ashburton de 1842.

Un Mainera famose es Harriet Beecher Stowe, qui scribeva un libro contra sclavitude, "Le Cabana de Oncle Tom", le qual persuadeva multes parlar contra illo. Maine anque esseva famose pro "abstinentia" e "prohibition", assi nominate movimentos contra le biber e production del biberages alcoholic. In 1934 le governamento federal cessava tal movimentos. Pisca continua esser importante al economia del stato, anque agricultura e industria.

Categoria:Statos del Statos Unite